ddrg/super_eurlex huggingface dataset:
Úradný vestník L 248 , 03/10/2000 S. 0006 - 0007



Nariadenie Komisie (ES) č. 2085/2000 z 2. októbra 2000 o povolení prevodov medzi množstvovými limitmi textilných a odevných výrobkov s pôvodom z Indickej republiky KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 3030/93 z 12. októbra 1993 o spoločných pravidlách pre dovozy určitých textilných výrobkov z tretích krajín [1], naposledy zmenené a doplnené nariadením Komisie (ES) č. 1987/2000 [2], a najmä na jeho článok 7, keďže: (1) Memorandum o porozumení medzi Európskym spoločenstvom a Indickou republikou o opatreniach v oblasti prístupu textilných výrobkov na trh, parafované 31. decembra 1994 [3] (ďalej len "memorandum o porozumení"), stanovuje, že určité požiadavky na "mimoriadnu flexibilitu" predložené Indiou sa majú posudzovať priaznivo. (2) Indická republika predložila požiadavku 28. januára 2000. (3) Prevody požadované Indickou republikou sú v medziach ustanovení týkajúcich sa flexibility podľa článku 7 a obsiahnutých v prílohe VIII k nariadeniu (EHS) č. 3030/93. (4) Podľa odseku 2 memoranda o porozumení predložila India 1. decembra 1999 oznámenie Svetovej obchodnej organizácii (WTO) o záväznosti colných sadzieb pre colné položky dohodnuté v memorande o porozumení. (5) Oznámenie predložené Indiou 1. decembra 1999 nie je celkom v súlade s memorandom o porozumení. Konzultácie medzi obidvoma zmluvnými stranami však viedli k vzájomnému objasneniu. Je preto vhodné žiadosti čiastočne vyhovieť a poskytnúť zostávajúce položky mimoriadnej flexibility hneď ako India pozmení svoje oznámenie Svetovej obchodnej organizácii (WTO) týkajúce sa colných položiek, pre ktoré India oznámila zavedenie maximálnych colných sadzieb. (6) Opatrenia ustanovené v tomto nariadení sú v súlade so stanoviskom Výboru pre textil, ktorý bol zriadený článkom 17 nariadenia (EHS) č. 3030/93, PRIJALA TOTO NARIADENIE: Článok 1 Povoľujú sa prevody medzi množstvovými limitmi pre textilné výrobky s pôvodom z Indickej republiky pre kvótový rok 2000, ako je podrobne uvedené v prílohe k tomuto nariadeniu. Článok 2 Toto nariadenie nadobúda účinnosť siedmy deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 2. októbra 2000 Za Komisiu Pascal Lamy člen Komisie [1] Ú. v. ES L 275, 8.11.1993, s. 1. [2] Ú. v. ES L 237, 21.9.2000, s. 34. [3] Ú. v. ES L 153, 27.6.1996, s. 53. -------------------------------------------------- PRÍLOHA – Kategória 1: | prevod 87500 kilogramov z množstvových limitov kategórie 23. | – Kategória 4: | prevod 875000 kilogramov z množstvových limitov kategórie 15. | – Kategória 5: | prevod 218750 kilogramov z množstvových limitov kategórie 15. | – Kategória 6: | prevod 1093750 kilogramov z množstvových limitov kategórie 29. | – Kategória 20: | prevod 131250 kilogramov z množstvových limitov kategórie 23. | – Kategória 26: | prevod 1093750 kilogramov z množstvových limitov kategórie 15, 24 a 27. | --------------------------------------------------
Úradný vestník L 023 , 25/01/2001 S. 0017 - 0018



Nariadenie Komisie (ES) č. 138/2001 z 24. januára 2001, ktorým sa dopĺňa príloha k nariadeniu (ES) č. 2400/96 o zápise určitých názvov do Registra chránených označení pôvodu a chránených zemepisných označení, ustanoveného v nariadení Rady (EHS) č. 2081/92 o ochrane zemepisných označení a označení pôvodu poľnohospodárskych výrobkov a potravín KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2081/92 zo 14. júla 1992 o ochrane zemepisných označení a označení pôvodu poľnohospodárskych výrobkov a potravín [1], naposledy zmenené a doplnené nariadením Komisie (ES) č. 2796/2000 [2], a najmä na jeho článok 6 (3) a (4), keďže: (1) Podľa článku 5 nariadenia (EHS) č. 2081/92 Taliansko zaslalo Komisii dve prihlášky na zápis určitých názvov ako označení pôvodu alebo ako zemepisných označení. (2) V súlade s článkom 6 (1) uvedeného nariadenia sa zistilo, že prihlášky spĺňajú všetky v ňom ustanovené požiadavky a že obsahujú najmä všetky informácie požadované v súlade s jeho článkom 4. (3) Komisii neboli doručené žiadne námietky v zmysle článku 7 uvedeného nariadenia, pokiaľ ide onázvy uvedené v prílohe k tomuto nariadeniu, po ich uverejnení v Úradnom vestníku Európskych spoločenstiev [3]. (4) Názvy by sa preto mali zapísať do Registra chránených označení pôvodu a chránených zemepisných označení a mali by byť chránené v rámci spoločenstva ako chránené z označenia pôvodu alebo chránené zemepisné označenia. (5) Príloha k tomuto nariadeniu dopĺňa prílohu k nariadeniu Komisie (ES) č. 2400/96 [4], naposledy zmenenému a doplnenému nariadením (ES) č. 2446/2000 [5], PRIJALA TOTO NARIADENIE: Článok 1 Názvy v prílohe k tomuto nariadeniu sa pridali do prílohy k nariadeniu (ES) č. 2400/96 a zapísali sa ako chránené označenia pôvodu (CHOP) alebo chránené zemepisné označenia (CHZO) do Registra chránených označení pôvodu a chránených zemepisných označení ustanoveného v článku 6 (3) nariadenia (EHS) č. 2081/92. Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 24. januára 2001 Za Komisiu Franz Fischler člen Komisie [1] Ú. v. ES L 208, 24.7.1992, s. 1. [2] Ú. v. ES L 324, 21.12.2000, s. 26. [3] Ú. v. ES C 108, 14.4.2000, s. 2 a Ú. v. ES C 131, 12.5.2000, s. 2. [4] Ú. v. ES L 327, 18.12.1996, s. 11. [5] Ú. v. ES L 281, 7.11.2000, s. 12. -------------------------------------------------- PRÍLOHA VÝROBKY VYMENOVANÉ V PRÍLOHE I K ZMLUVE ES, URČENÉ NA ĽUDSKÚ SPOTREBU Oleje a tuky – olivový olej TALIANSKO Val di Mazara (CHOP) Ovčie mäso TALIANSKO Agnello di Sardegna (CHZO) --------------------------------------------------
Úradný vestník L 126 , 08/05/2001 S. 0018 - 0019



Nariadenie Komisie (ES) č. 898/2001 zo 7. mája 2001, ktorým sa dopĺňa príloha k nariadeniu (ES) č. 2400/96 o zápise určitých názvov do Registra chránených označení pôvodu a chránených zemepisných označení, uvedeného v nariadení Rady (EHS) č. 2081/92 o ochrane zemepisných označení a označení pôvodu poľnohospodárskych výrobkov a potravín KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2081/92 zo 14. júla 1992 o ochrane zemepisných označení a označení pôvodu poľnohospodárskych výrobkov a potravín [1], naposledy zmenené a doplnené nariadením Komisie (ES) č. 2796/2000 [2], a najmä na jeho článok 6 (3) a (4), keďže: (1) Podľa článku 5 nariadenia (EHS) č. 2081/92 Španielsko zaslalo Komisii prihlášku na zápis názvu ako zemepisného označenia. (2) V súlade s článkom 6 (1) uvedeného nariadenia sa zistilo, že prihláška spĺňa všetky v ňom ustanovené požiadavky a že obsahuje najmä všetky informácie požadované v súlade s jeho článkom 4. (3) Komisii neboli doručené žiadne námietky v zmysle článku 7 uvedeného nariadenia, pokiaľ ide onázvy uvedené v prílohe k tomuto nariadeniu, po ich uverejnení v Úradnom vestníku Európskych spoločenstiev [3]. (4) Názov by sa preto mal zapísať do Registra chránených označení pôvodu a chránených zemepisných označení a mal by byť chránený v rámci spoločenstva ako chránené zemepisné označenie. (5) Príloha k tomuto nariadeniu dopĺňa prílohu k nariadeniu Komisie (ES) č. 2400/96 [4], naposledy zmenenému a doplnenému nariadením (ES) č. 509/2001 [5], PRIJALA TOTO NARIADENIE: Článok 1 Názov v prílohe k tomuto nariadeniu sa pridal do prílohy k nariadeniu (ES) č. 2400/96 a zapísal sa ako chránené zemepisné označenie (CHZO) do Registra chránených označení pôvodu a chránených zemepisných označení, ustanoveného v článku 6 (3) nariadenia (EHS) č. 2081/92. Článok 2 Toto nariadenie nadobúda účinnosť na siedmy deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 7. mája 2001 Za Komisiu Franz Fischler člen Komisie [1] Ú. v. ES L 208, 24.7.1992, s. 1. [2] Ú. v. ES L 324, 21.12.2000, s. 26. [3] Ú. v. ES C 264, 14.9.2000, s. 2. [4] Ú. v. ES L 327, 18.12.1996, s. 11. [5] Ú. v. ES L 76, 16.3.2001, s. 7. -------------------------------------------------- PRÍLOHA VÝROBKY VYMENOVANÉ V PRÍLOHE I K ZMLUVE ES, URČENÉ NA ĽUDSKÚ SPOTREBU Mäsové výrobky ŠPANIELSKO Lacón Gallego (CHZO) --------------------------------------------------
Úradný vestník L 181 , 04/07/2001 S. 0016 - 0016



Nariadenie Komisie (ES) č. 1343/2001 z 3. júla 2001, ktorým sa mení a dopĺňa nariadenie (ES) č. 449/2001 ustanovujúce podrobné pravidlá pre uplatňovanie nariadenia Rady (ES) č. 2201/96 o programe pomoci pre produkty spracované z ovocia a zeleniny KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2201/96 z 28. októbra 1996 o spoločnej organizácii trhu s produktmi spracovanými z ovocia a zeleniny [1], naposledy v znení nariadenia (ES) č. 2699/2000 [2] a najmä na jeho článok 6 ods. 1, keďže: (1) Článok 3 ods. 4 písm. e) nariadenia Komisie (ES) č. 449/2001 [3] ustanovuje, že podmienky, ktorými sa riadia platby spracovateľa organizácii výrobcov za surovinu, majú byť stanovené v zmluvách a určujú najmä to, že splatnosť u každej dodávky nesmie presiahnuť 60 dní od dňa jej dodania. (2) Za účelom zabezpečiť potrebnú pružnosť ustanovenia a za účelom zjednodušiť správu programu pomoci by sa splatnosť mala predĺžiť do konca druhého mesiaca nasledujúceho po mesiaci dodania. Toto ustanovenie by malo byť prístupné len pre zmluvy uzatvorené po nadobudnutí účinnosti tohto nariadenia. (3) Opatrenia ustanovené v tomto nariadení sú v súlade so stanoviskom Riadiaceho výboru pre spracované ovocie a zeleninu, PRIJALA TOTO NARIADENIE: Článok 1 Článok 3 ods. 4 písm. e) sa týmto nahradzuje takto: "e) cena, ktorá sa zaplatí za suroviny, ktoré sa môžu odlišovať podľa odrody, resp. kvality, resp. doby dodania. V prípade paradajok, broskýň a hrušiek musí byť v zmluve uvedená aj dopravná parita, na ktorú sa uvedená cena vzťahuje, a platobné podmienky. Splatnosť u žiadnej dodávky nesmie presiahnuť dva mesiace od konca mesiaca jej dodania." Článok 2 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 3. júla 2001 Za Komisiu Franz Fischler člen Komisie [1] Ú. v. ES L 297, 21.11.1996, s. 29. [2] Ú. v. ES L 311, 12.12.2000, s. 9. [3] Ú. v. ES L 64, 6.3.2001, s. 16. --------------------------------------------------
Úradný vestník L 337 , 20/12/2001 S. 0022 - 0022



Nariadenie Komisie (ES) č. 2494/2001 z 19. decembra 2001, ktorým sa mení a dopĺňa nariadenie (ES) č. 80/2001 pokiaľ ide o spôsoby likvidácie produktov rybolovu stiahnutých z trhu KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 104/2000 zo 17. decembra 1999 o spoločnej organizácii trhu s produktmi rybolovu a akvakultúry [1], najmä na jeho článok 34 (2), keďže: (1) V súlade s nariadením Komisie (ES) č. 80/2001 zo 16. januára 2001, ktorým sa ustanovujú podrobné pravidlá uplatňovania nariadenia Rady (ES) č. 104/2000 pokiaľ ide o oznámenia, ktoré sa týkajú uznávania odbytových organizácií výrobcov, určovania cien a intervencií v rozsahu spoločnej organizácie trhu s produktmi rybolovu a akvakultúry [2], členské štáty oznamujú Komisii pre každý produkt stiahnutý z trhu hodnotu a zlikvidované množstvá rozdelené podľa spôsobov likvidácie ustanovených v nariadení Komisie (EHS) č. 1501/83 [3]. (2) Nariadenie (EHS) č. 1501/83 bolo zrušené a nahradené nariadením (ES) č. 2493/2001 [4], čím sa zvyšuje počet existujúcich spôsobov likvidácie. (3) Nariadenie (ES) č. 80/2001 by sa preto malo primerane zmeniť a doplniť. (4) Opatrenia ustanovené v tomto nariadení sú v súlade so stanoviskom Riadiaceho výboru pre produkty rybolovu, PRIJALA TOTO NARIADENIE: ČLÁNOK 1 Tabuľka 9 v prílohe VIII k nariadeniu (ES) č. 80/2001 sa nahrádza takto: "TABUĽKA 9 Spôsoby použitia stiahnutých produktov Kód | Spôsob použitia stiahnutých produktov | FMEAL | Po spracovaní použiť ako potravu (krmivo pre zvieratá) | OTHER | Použiť čerstvé alebo konzervované (krmivo pre zvieratá) | NOALM | Použiť na iné účely než ako krmivo | DIST | Voľná distribúcia | BAIT | Návnada" | Článok 2 Toto nariadenie nadobúda účinnosť siedmy deň odo dňa jeho uverejnenia v Úradnom vestníku Európskych spoločenstiev. Bude sa uplatňovať od 1. januára 2002 Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 19. decembra 2001 Za Komisiu Franz Fischler člen Komisie [1] Ú. v. ES L 17, 21.1.2000, s. 22. [2] Ú. v. ES L 13, 17.1.2001, s. 3. [3] Ú. v. ES L 152, 10.6.1983, s. 22. [4] Ú. v. ES L 337, 20.12.2001, s. 20. --------------------------------------------------
Úradný vestník L 129 , 11/05/2001 S. 0003 - 0003



Nariadenie Komisie (ES) č. 911/2001 z 10. mája 2001, ktorým sa rozširuje zoznam produktov uvedených v prílohe I k nariadeniu Rady (ES) č. 2200/96 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2200/96 z 28. októbra 1996 o spoločnej organizácii trhu s ovocím a zeleninou [1], naposledy zmenené a doplnené nariadením Komisie (ES) č. 718/2001 [2], a najmä na jeho článok 2 (3), keďže: (1) Klasifikácia používajúca bežné povinné normy pre čerstvú zeleninu a ovocie poskytuje referenčný rámec, ktorý podporuje spravodlivé obchodovanie a transparentnosť trhu a vylučuje taktiež produkty nedostatočnej kvality z trhu. Pomáha aj zlepšovať výnosnosť produkcie. (2) Pracovná skupina pre štandardizáciu produktov podliehajúcich skaze a zvyšovanie kvality pri Európskej hospodárskej komisii Organizácie Spojených národov (EHK OSN) práve jednomyseľne prijala s pomocou zástupcov sektora z Európskeho združenia pestovateľov šampiňónov novú normu pre pestované šampiňóny rodu Agaricus; za predpokladu, že okrem toho terajší značný objem a hodnota obchodovania s pestovanými šampiňónmi vnútri a mimo spoločenstva oprávňujú prijatie normy, mal by sa produkt pridať do zoznamu produktov, ktoré sa dodávajú spotrebiteľovi v čerstvom stave a podľa noriem. (3) Opatrenia ustanovené v tomto nariadení sú v súlade so stanoviskom Riadiaceho výboru pre čerstvé ovocie a zeleninu, PRIJALA TOTO NARIADENIE: Článok 1 Pestované šampiňóny sa pridávajú do zoznamu v prílohe I k nariadeniu (ES) č. 2200/96. Článok 2 Toto nariadenie nadobúda účinnosť siedmy deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 10. mája 2001 Za Komisiu Franz Fischler člen Komisie [1] Ú. v. ES L 297, 21.11.1996, s. 1. [2] Ú. v. ES L 100, 11.4.2001, s. 12. --------------------------------------------------
Úradný vestník L 208 , 01/08/2001 S. 0014 - 0014



Nariadenie Komisie (ES) č. 1564/2001 z 31. júla 2001, ktorým sa mení a dopĺňa nariadenie (ES) č. 562/2000 o vákuovom balení niektorých kusov intervenčného hovädzieho mäsa a ktorým sa opravuje nariadenie (ES) č. 1209/2001 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1254/1999 zo 17. mája 1999 o spoločnom organizovaní trhu s hovädzím a teľacím mäsom [1], naposledy zmenené a doplnené nariadením (ES) č. 1512/2001 [2], najmä na jeho článok 47 ods. 8, keďže: (1) Nariadenie Komisie (ES) č. 562/2000 z 15. marca 2000, ktoré ustanovuje podrobné pravidlá uplatňovania nariadenia Rady (ES) č. 1254/1999, pokiaľ ide o nákup hovädzieho mäsa [3], naposledy zmenené a doplnené nariadením (ES) č. 1082/2001 [4], ustanovuje osobitné pravidlá balenia kusov ihneď po vykostení mäsa a špecifické požiadavky na intervenčné vykostenie. (2) Na základe skúseností je potrebné objasniť situáciu, pokiaľ ide o možnosť vákuového balenia niektorých jednotlivých kusov intervenčného hovädzieho mäsa. Nariadenie (ES) č. 562/2000 je preto potrebné v tomto zmysle zmeniť a doplniť. (3) Článok 1 ods. 2 písm. b) anglickej verzie nariadenia Komisie (ES) č. 1209/2001 z 20. júna 2001, stanovujúci výnimku z nariadenia (ES) č. 562/2000, ktorým sa ustanovujú podrobné pravidlá uplatňovania nariadenia Rady (ES) č. 1254/1999, pokiaľ ide o nákup hovädzieho mäsa [5], zmeneného a doplneného nariadením (ES) č. 1496/2001 [6], obsahuje chybu. Preto je potrebné toto nariadenie opraviť. (4) Opatrenia ustanovené v tomto nariadení sú v súlade so stanoviskom Riadiaceho výboru pre hovädzie a teľacie mäso, PRIJALA TOTO NARIADENIE: Článok 1 V prílohe V nariadenia (ES) č. 562/2000 sa bod 3 dopĺňa takto: "3. VÁKUOVÉ BALENIE NIEKTORÝCH JEDNOTLIVÝCH KUSOV Členské štáty sa môžu rozhodnúť, že dovolia vákuové balenie namiesto balenia jednotlivých kusov podľa bodu 1 na kusy s kódmi INT 12, 13, 14, 15, 16, 17 a 19." Článok 2 Článok 1 ods. 2 písm. b) anglickej verzie nariadenia (ES) č. 1209/2001 znie takto: "b) V rámci intervencie možno nakupovať: predné štvrte s piatimi rebrami, získané priamym oddelením z jatočných tiel alebo jatočných polovíc uvedených v článku 4 ods. 2 nariadenia (ES) č. 562/2000. Cena predných štvrtí sa vypočíta tak, že cena jatočného tela sa vynásobí koeficientom 0,80." Článok 3 Toto nariadenie nadobúda účinnosť tretí deň od jeho uverejnenia v Úradnom vestníku Európskych spoločenstiev Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 31. júla 2001 Za Komisiu Frederik Bolkestein člen Komisie [1] Ú. v. ES L 160, 26.6.1999, s. 21. [2] Ú. v. ES L 201, 26.7.2001, s. 1. [3] Ú. v. ES L 68, 16.3.2000, s. 22. [4] Ú. v. ES L 149, 2.6.2001, s. 19. [5] Ú. v. ES L 165, 21.6.2001, s. 15. [6] Ú. v. ES L 197, 21.7.2001, s. 3. --------------------------------------------------
Úradný vestník L 006 , 10/01/2002 S. 0036 - 0036



Nariadenie Komisie (ES) č. 31/2002 z 9. januára 2002, ktorým sa mení a dopĺňa nariadenie Rady (ES) č. 669/97 otvárajúce a spravujúce colné kvóty pre určité druhy rýb a rybných výrobkov pochádzajúcich z Faerských ostrovov KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 669/97 zo 14. apríla 1997, ktorým sa otvárajú a spravujú colné kvóty pre určité druhy rýb a rybných výrobkov pochádzajúcich z Faerských ostrovov a podrobne špecifikujú ustanovenia na zmenu a prispôsobenie týchto opatrení a zrušenie nariadenia (ES) č. 1983/95 [1], ktoré bolo naposledy zmenené a doplnené nariadením Komisie (ES) č. 2471/1999 [2], a najmä jeho články 5 a 6, keďže: (1) Rozhodnutím č. 2/2001 spoločného výboru Dánska a Faerských ostrovov pri ES z 11. júla 2001 došlo k zmene tabuľky II prílohy k protokolu 1 zmluvy medzi Európskym spoločenstvom na jednej strane a dánskou vládou a regionálnou vládou Faerských ostrovov na druhej strane [3] o zvýšení ročných colných kvót opracovaných, chladených alebo mrazených garnátov, kreviet a homárov z 2000 na 3000 ton. Toto rozhodnutie vstúpilo do platnosti 1. septembra 2001; (2) aby sa zohľadnilo toto zvýšenie, objem ročnej colnej kvóty pre garnáty, krevety a homáre uvedený v prílohe k nariadeniu (ES) č. 669/97 pod poradovým číslom 09.0679 by sa mal zmeniť; (3) opatrenia stanovené v tomto nariadení sú v súlade so stanoviskom Výboru pre colný kódex, PRIJALA TOTO NARIADENIE: Článok 1 V prílohe k nariadeniu (ES) č. 669/97 objem colných kvót pre opracované, chladené alebo mrazené garnáty, krevety a homáre pod poradovým číslom 09.0679 sa zvyšuje na 3000 ton. Článok 2 Toto nariadenie nadobudne účinnosť nasledujúci deň po jeho uverejnení v Úradnom vestníku Európskych spoločenstiev. Bude sa uplatňovať od 1. septembra 2001. Toto nariadenie je záväzné vo svojej celistvosti a bude sa priamo uplatňovať vo všetkých členských štátoch. V Bruseli 9. januára 2002 Za Komisiu Frederik Bolkestein člen Komisie [1] Ú. v. ES L 101, 18.4.1997, s. 1. [2] Ú. v. ES L 301, 24.11.1999, s. 3. [3] Ú. v. ES L 219, 14.8.2001, s. 29. --------------------------------------------------
Úradný vestník L 055 , 26/02/2002 S. 0024 - 0024



Nariadenie Komisie (ES) č. 352/2002 z 25. februára 2002, ktorým sa mení a dopĺňa nariadenie (ES) č. 1121/2001 stanovujúce prispôsobené koeficienty, ktoré majú tradiční operátori uplatňovať pri referenčných množstvách v rámci colných kvót pri dovoze banánov KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 404/93 z 13. februára 1993 o spoločnej organizácii trhu s banánmi [1], ktoré bolo naposledy zmenené a doplnené nariadením (ES) č. 2587/2001 [2], a najmä na jeho článok 20, so zreteľom na nariadenie Komisie (ES) č. 896/2001 zo 7. mája 2001, ktoré stanovuje podrobné pravidlá na uplatňovanie nariadenia Rady (EHS) č. 404/93, týkajúce sa opatrení pri dovoze banánov do spoločenstva [3], ktoré bolo naposledy zmenené a doplnené nariadením (ES) č. 349/2002 [4], a najmä na jeho článok 5 ods. 2, keďže: (1) V zmysle článku 5 ods. 2 nariadenia (ES) č. 896/2001 Komisia nariadením (ES) č. 1121/2001 [5], naposledy zmeneným a doplneným nariadením (ES) č. 2146/2001 [6], stanovila prispôsobené koeficienty pri referenčných množstvách operátorov, ktoré majú uplatňovať vo dvoch kategóriách tradičných operátorov so zreteľom na údaje získané od členských štátov o súčtoch referenčných množstiev, ktoré sa týkajú tradičných operátorov A/B a C. (2) V dôsledku zmien colných kvót B a C v zmysle nariadenia (ES) č. 2587/2001 a zmien v rozdelení colných kvót C medzi tradičných a nových operátorov, stanovených v nariadení (ES) č. 349/2002, je potrebné zmeniť koeficienty prispôsobovania, ktoré sa majú uplatniť pri referenčných množstvách tradičných operátorov, na ktorých sa vzťahujú colné kvóty A/B a C. (3) Nariadenie (ES) č. 1121/2001 je potrebné zmeniť a doplniť v tomto zmysle. (4) Toto nariadenie musí nadobudnúť účinnosť ihneď, vzhľadom na časové limity stanovené v nariadení (ES) č. 896/2001. (5) Opatrenia stanovené v tomto nariadení sú v súlade so stanoviskom Riadiaceho výboru pre banány, PRIJALA TOTO NARIADENIE: Článok 1 Článok 1 nariadenia (ES) č. 1121/2001 sa týmto nahrádza nasledujúcim znením: "Článok 1 Pri colných kvótach A/B a C, stanovených v článku 18 nariadenia (EHS) č. 404/93 sa koeficient prispôsobenia v článku 5 ods. 2 nariadenia (ES) č. 896/2001 stanovuje takto: —pre každého tradičného operátora A/B: | 1,12108, | —pre každého tradičného operátora C: | 0,93147. | Prísluné úrady členských tátov budú najneskôr do 28. februára 2002 informovať dotknutých operátorov o ich referenčných množstvách, upravených v zmysle tohto článku." Článok 2 Toto nariadenie nadobudne účinnosť 26. februára 2002. Toto nariadenie je záväzné vo svojej celistvosti a priamo uplatniteľné vo vetkých členských tátoch. V Bruseli 25. februára 2002 Za Komisiu Franz Fischler člen Komisie [1] Ú. v. ES L 47, 25.2.1993, s. 1. [2] Ú. v. ES L 345, 29.12.2001, s. 13. [3] Ú. v. ES L 126, 8.5.2001, s. 6. [4] Ú. v. ES L 55, 26.2.2002, s. 17. [5] Ú. v. ES L 153, 8.6.2001, s. 12. [6] Ú. v. ES L 288, 1.11.2001, s. 21. --------------------------------------------------